Anexa la Proiectul de hotărâre nr. ________/2026
REGULAMENT
de organizare şi funcţionarea Pieţei Agroalimentare Tinca
Prezentul regulament se bazează în principal pe prevederile Ordonanţei Guvernului nr. 99/2000 privind comercializarea produselor şi serviciilor de piaţă, rep., modificată şi completată, ale Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat, de interes local, cu modificările şi completările ulterioare, ale Hotărârii Guvernului nr. 348/2004 privind exercitarea comerţului cu produse şi servicii de piaţă în unele zone publice, cu modificările şi completările ulterioare, ale Legii nr. 273/2006 privind finanţele publice locale, cu modificările şi completările ulterioare, ale Legii nr. 227/2015 privind Codul Fiscal, cu modificările şi completările ulterioare, ale Hotărârii Guvernului nr. 1/2016 pentru aprobarea Normelor Metodologice de aplicare a Legii nr.227/2015, cu modificările şi completările ulterioare, ale Legii nr. 145/2014 pentru stabilirea unor măsuri de reglementare a pieţei produselor din sectorul agricol, cu modificările şi completările ulterioare, ale Ordonanţei nr. 2/2001 privind regimul juridic al contravenţiilor, cu modificările şi completările ulterioare, precum şi a altor acte normative incidente în domeniu.
CAP. I. PREVEDERI GENERALE
Art. 1. Prezentul Regulament tratează modalităţile şi condiţiile în care se asigură administrarea şi utilizarea locurilor publice de desfacere (piaţă agroalimentară și alte locuri amenajate în acest scop) precum şi drepturile şi obligaţiile ce revin persoanelor fizice şi juridice care administrează sau folosesc aceste locuri publice. Prezentul Regulament are ca scop organizarea comerţului în incinta Pieţei Agroalimentară din loc. Tinca, str. Piața Dumbravei, nr. 9/H, în condiţii de protecţie optimă a consumatorilor, de concurenţă loială între cei care desfăşoară activitate în aceste locaţii, de protejare a vieţii, sănătăţii, securităţii, mediului şi intereselor economice ale consumatorilor. De asemenea în cadrul Regulamentului se prevede modul de constatare şi sancţionare a contravenţiilor în caz de nerespectare a prevederilor din Regulament.
Art. 2. (1) Activităţile de administrare a pieţei agroalimentare din loc. Tinca sunt gestionate de către S.C. Gospodărire Comunală Tinca S.A. – acționar unic Comuna Tinca.
(2) Tarifele practicate de S.C. Gospodărire Comunală Tinca S.A. în activitatea de administrare a pieței sunt aprobate anual sau ori de câte ori situția o impune, prin hotărârea Consiliului Local al comunei Tinca, la propunerea fundamentată a conducerii societății. 
Art. 3. În prezentul regulament se definesc următorii termeni:
a)  Piaţă: loc amenajat pentru comerţ de mărfuri, în special cu amănuntul, de produse necesare consumatorilor;
b) Agroalimentar: specific produselor ce rezultă din sectorul agricol vegetal sau animal;
c)  Consumator: orice persoană sau grup care cumpără, dobândeşte sau utilizează ori consumă produse sau servicii în afara activităţii profesionale;
d)  Producător agricol: orice persoană fizică sau juridică care desfăşoară activităţi agricole în fermă sau gospodărie cu scopul obţinerii unor produse agricole destinate vânzării;
e) Comerciant:
persoană
fizică
sau
juridică
autorizată
să desfăşoare activităţi de comercializare a produselor;
f)  Serviciul de piaţă: orice acţiune sau prestaţie care are obiect de vânzare-cumpărare pe piaţă şi care nu are drept consecinţă transferul proprietăţii asupra unui bun corporal, efectuat în scopul satisfacerii unor necesităţi ale consumatorilor;
g)  Serviciul de alimentaţie publică: activitatea de pregătire, preparare, prezentare şi servire a produselor şi a băuturilor, consumul acestora în unităţile special amenajate sau ocazional pe piaţă.
CAP. II.   TIPUL  PIEŢEI ŞI CATEGORIA DE MĂRFURI
COMERCIALIZATE
Art. 4.Piaţa agroalimentară  este structurată şi destinată comercializării produselor agroalimentare, a celor de uz gospodăresc şi a unor produse nealimentare de uz curent. Piaţă agroalimentară are caracter permanent reprezentând ansamblul organizat pentru aprovizionarea populaţiei cu legume, fructe, lapte şi produse lactate, carne şi preparate din carne, miere, produse conservate, peşte, flori, seminţe, material săditor, cereale, păsări şi animale mici şi alte asemenea, precum şi unele articole de uz gospodăresc, realizate de mica industrie sau mici meşteşugari precum şi alte articole nealimentare de cerere curentă.
Orarul de funcţionare:
· Perioada de vară: luni - vineri orele 7.30 - 20.00,
· sâmbăta-duminică orele 7.30 - 14.30
· Perioada de iarnă: luni - vineri orele 8.00 - 18.00,
· sâmbăta-duminică orele 8.30 - 13.30
CAP. III. PLANUL PIEŢEI
Art. 5. Piaţa agrolimentară 
1. Căi principale de acces în zonă:
- Sunt amenajate 2 căi de acces spre piață, una dispusă dinspre DJ 792A  și paralel cu acesta, iar cealaltă dispusă în spatele pieței, dinspre strada Târgului.
Piaţa este racordată la energie electrică, la reţeaua de apă-canal cu branşamente proprii şi iluminat public.
CAP. IV .  PREZENTAREA ANSAMBLULUI PIEŢEI ŞI A PLATOURILOR
Ansamblul pieţei este structurat unitar. Ansamblul se constituie din construcție acoperită și închisă. Mobilierul utilizat este realizat din mese fixe din compozit, în 3 culori diferite: verde deschis, verde închis și albastru.
Sectorizarea pieţei pe specific de produse comercializate, cu indicarea amplasării punctelor de vânzare prin:
a) Mese pentru expunerea şi comercializarea produselor provenite de la producători agricoli din categoria: legume şi fructe, conserve, seminţe, plante aromatice, păsări vii, carne, lapte, ouă, produselor nealimentare, industriale, produse de uz gospodăresc, produse alimentare / industriale etc.,
b) Grupurile sanitare.
c) Spaţiile de depozitare a deşeurilor.
Art. 6. Piaţa Agroalimentară funcţionează în sectoare distincte amenajate pentru vânzarea de produse agroalimentare. Totalul meselor existente este de  100, din care 86 buc. mese pt. piață, 10 buc. mese cu trepte de expunere și 4 buc. mese chiuvetă/spălător. 
Cele 86 buc. mese pt. piață sunt repartizate astfel: 

· mese pentru producători agricoli (persoane fizice)- 40 buc. 
· mese pentru comercianţi persoane juridice -  30 buc.
· mese pentru comercializarea produselor lactate – 9 buc.
· mese comercializare produselor apicole – 3 buc.
· mese comercializare produselor de ocazie şi a florilor – 4 buc.
Art. 7. Comercializarea laptelui (în general lapte dulce, iaurt, brânză) se face în locuri special amenajate.
· ambalajele cu produse lactate se vor acoperi cu tifon curat, capac metalic sau hârtie.
· producătorul va prezenta dovada controlului sanitar veterinar şi carnetul de sănătate necesare pentru a-şi vinde produsele.
· vânzătorul va purta echipament de protecţie.
Art. 8. Accesul mijloacelor de transport lângă intrarea în incinta pieţei se poate face numai în vederea depozitării sau ridicării produselor, ambalajelor sau a deşeurilor, după care acestea vor trebui scoase în locurile de parcare.
CAP. V SERVICIILE PRESTATE UTILIZATORILOR PIEŢEI
Art. 9. Administratorul pieţei oferă următoarele servicii utilizatorilor pieței:
· igienizare şi salubrizare în hală, în perimetrul propriu-zis al pieţei, suprafeţele de trotuar şi căile de acces;
· acces la reţeaua de energie electrică, apă-canal şi iluminat public;
· monitorizarea video a zonei din piață.
Art. 10. Piaţa asigură servicii care facilitează desfăşurarea activităţii în condiţii optime, potrivit legii, dimensionate în funcţie de numărului locurilor de vânzare şi tipul de piaţă:
1. spaţii pentru depozitarea mărfurilor şi ambalajelor;
2. punct cu mijloace de intervenţie PSI;
3. spaţii pentru colectare a deşeurilor rezultate din activitatea comercială;
4. grupuri sanitare publice.
Art. 11. În funcţie de necesităţile care vor apărea în viitor, a solicitărilor venite din partea participanţilor la activitatea pieţelor, în raport strict cu posibilităţile materiale, tehnice sau legale, pot fi realizate şi alte dotări sau servicii.
CAP. VI. DREPTURILE ŞI OBLIGAŢIILE UTILIZATORILOR ŞI ALE CONSUMATORILOR PIEŢEI
Art. 12. Utilizatorii pieţei;
1. Persoane juridice, comercianţii cu amănuntul, care prestează activitate de comerţ cu amănuntul în baza Autorizaţiei de funcţionare;
2. Persoane fizice şi asociaţii familiale autorizate;
3. Producătorii agricoli individuali, care îşi comercializează propriile produse agricole şi agroalimentare în mod individual sau în formă asociativă şi care funcţionează în baza unui atestat de producător eliberat de primăria în a cărei zonă administrativă îşi desfăşoară activitatea;
4. Agenţii economici prestatori de servicii;
5. Alţi potenţiali utilizatori care exercită o activitate comercială cu amănuntul, potrivit legii.
Art. 13. Activitatea comercială prestată de către producători, aşa cum 

aceştia sunt prevăzuţi la articolul precedent, se poate desfăşura numai având la bază documentele legale care să ateste calitatea de producător persoană fizică sau persoană juridică. La solicitarea personalului S.C. Gospodărire Comunală Tinca S.A. şi a organelor de control, aceştia sunt obligaţi să prezinte documentele de atestare a legalităţii actului comercial efectuat: Atestat de producător, Carnet de comercializare, Certificat de Înregistrare la Oficiul Naţional al Registrului Comerţului cu cod CAEN în conformitate cu activitatea de producător, documente de funcţionare şi constituire a persoanei juridice, act de identitate, documente de provenienţă pentru produsele comercializate.
Art. 14. Producătorii agricoli îşi desfăşoară activitatea de comercializare a propriilor produse, în baza Atestatului de Producător și a Carnetului de comercializare, care constituie actele doveditoare ale provenienţei produselor agroalimentare, în baza căruia acestea pot fi comercializate în pieţe.
Art. 15. În situaţia în care producătorii agricoli menţionaţi la art. 13 desfăşoară acte de comerţ cu alte produse decât cele înscrise în atestatul de producător și în carnetul de comercializare, aceştia nu mai beneficiază de spaţiu de vânzare în zona producătorulor agricoli.
Art. 16. Producătorii au dreptul la folosirea locurilor publice de desfacere în pieţe, depunând în acest sens o cerere către S.C. Gospodărire Comunală Tinca S.A., însoţită de copii după documentele care atestă calitatea de producător şi/sau comerciant şi după actul de identitate. Cererea se va depune cu maxim 15 de zile înainte de data de la care se solicită locul de vânzare, iar răspunsul se va comunica solicitantului în timp util, după verificarea documentelor depuse şi în limita numărului de locuri disponibile existente pe piaţă în sectorul respectiv.
Art. 17. Comercianţii şi producătorii care vând pe piaţă produse au următoarele drepturi cu caracter general:
1.  să se poată informa uşor asupra tarifelor practicate în piaţă;
2. să poată practica preţurile pe care le consideră optime pentru mărfurile pe care le comercializează;
3. să aibă acces la toate serviciile oferite de administraţia pieţei;
4. să fie informat asupra perioadei şi orarului de funcţionare a pieţei;
5. alte drepturi oferite de administraţia pieţei prin contractele de închiriere semnate.
Art. 18. Comercianţii şi producătorii care vând pe piaţă produse au următoarele obligaţii:
1. să respecte sectoarele pieţei pe destinaţii de produse;
2.   să deţină documentele care atestă calitatea de producător, comerciant, conform legislaţiei în vigoare precum şi în domeniul protecţiei consumatorului;
3. să afişeze preţurile pentru produsele oferite la vânzare conform prevederilor legale;
4. să nu expună marfa decât pe suprafaţa de vânzare pentru care a plătit
taxă;
5. să respecte legislaţia privitoare la desfacerea produselor;
6. să etaloneze instrumentele de măsură;
7. să folosească numai cântarele verificate din punct de vedere metrologic;
8. inscripţionarea denumirii persoanei juridice, persoanei fizice autorizate sau asociaţiei familiale să fie la loc vizibil, uşor de citit, care să nu poată fi ştearsă;
9. să menţină în permanenţă curăţenia la locul de vânzare şi în jurul acestuia şi să transporte gunoiul la locurile special amenajate în cadrul pieţei, ori de câte ori este nevoie;
10. să nu expună mărfurile în afara locului de vânzare alocat;
11. să nu ofere mărfurile spre vânzare din mers;
12. să nu ofere spre vânzare produsele înainte de ora de deschidere a pieţei şi după ora de închidere a acesteia;
13. să nu lase suprafeţele de vânzare ocupate cu produse de pe o zi pe alta;
14. să nu consume băuturi alcoolice în incinta pieţei;
15. să respecte normele de pază contra incendiilor;
16. să nu folosească injurii sau gesturi necuviincioase la adresa angajaților S.C. Gospodărire Comunală Tinca S.A.;
17. să nu comercializeze în piaţă substanţe toxice, inflamabile sau explozive, precum şi arme de foc şi muniţie;
18. alte obligaţii prevăzute în contractul de închiriere.
Art. 19. Principalele drepturi specifice ale utilizatorilor pieţei:
(1) Activităţile de comercializare şi de prestări de servicii în piață se realizează numai în spaţiile şi în structurile de vânzare destinate comercializării produselor şi serviciilor de piaţă, atribuite comercianţilor/producătorilor agricoli individuali/ prestatorilor de servicii de piaţă.
(2) Comercializarea produselor agroalimentare de către producătorii agricoli, precum şi comercializarea celorlalte produse se fac numai în spaţiile destinate acestui scop.
(3) Atribuirea locurilor de vânzare utilizatorilor pieţei, respectiv, producătorilor agricoli individuali, persoanelor juridice autorizate şi asociaţiilor familiale, se face în ordinea solicitărilor şi în limita locurilor de vânzare existente în sectorul din piaţă destinat desfacerii produselor.
Art.20. Comercianţii persoane fizice autorizate, asociaţiile familiale sau persoanele juridice, precum şi producătorii agricoli individuali sau asociaţiile acestora, care vând în piaţă, sunt obligaţi să deţină documentele care atestă calitatea de producător/comerciant acordate conform legislaţiei în vigoare.
Art.21. (1) Utilizatorii pieţelor sunt obligaţi să respecte legislaţia în vigoare în domeniul comercializării produselor şi serviciilor de piaţă, precum şi în domeniul protecţiei consumatorilor.
(2) Se interzice cedarea folosinţei către terți a structurilor de vânzare deţinute prin contract de închiriere, precum şi a locurilor de vânzare atribuite producătorilor agricoli sau comercianţilor de produse de uz gospodăresc.
Art.22. Persoanele fizice autorizate, asociaţiile familiale sau persoanele juridice, care desfăşoară activitate de comercializare a produselor şi serviciilor de piaţă în perimetrul pieţei, sunt obligate să afişeze numele/denumirea, iar pentru societăţile comerciale şi sediul social, astfel cum au fost înregistrate în registrul comerţului. Utilizatorul autorizat să desfăşoare activitatea de comerţ sau prestare de serviciu în pieţe, exploatează spaţiile pe care le ocupă, pe propria răspundere.
Art.23. (1) Fiecare utilizator al pieţei va păstra curăţenia în perimetrul în care îşi desfăşoară activitatea şi va aduce la îndeplinire dispoziţiile legale prevăzute în legislaţia specifică şi/sau în contractul de închiriere referitoare la securitatea şi sănătatea în muncă, la situaţiile de urgenţă, la prevenirea şi stingerea incendiilor, precum şi la protecţia mediului, în spaţiul alocat desfăşurării activităţii.
(2) La două atenţionări scrise cu privire la nerespectarea prevederilor de la art.21 alin. (1), precum şi la tulburarea ordinii şi liniştii publice, utilizatorul atenţionat va pierde dreptul de a face comerţ în piaţă.
CAP. VII. DREPTURILE ŞI OBLIGAŢIILE ADMINISTRATORULUI PIEŢEI
Art. 24. Administratorul pieţei are următoarele drepturi şi obligaţii:
1.  Propune tarifele anuale pentru închirierea meselor din piață conform prevederilor legale şi îl supune spre aprobare Consiliului Local al comunei Tinca;
2. verifică dacă utilizatorii pieţei au calitatea de producător/comerciant conform prevederilor legale, şi nu permite accesul persoanelor neautorizate pentru a desfășura activități de comerț;
3.  verifică dacă utilizatorii pieţei au afişate numele, preţurile, sediul social;
4. afişează la loc vizibil şi în mod lizibil Regulamentul în perimetrul pieţei, precum şi în alte locuri accesibile informării comercianţilor şi consumatorilor, orarul de funcţionare, precum şi tarifele practicate în piaţă;
5. supraveghează activitatea de comerţ şi practicarea acestuia în mod civilizat;
6. controlează existenţa autorizaţiilor sanitar-veterinare şi interzice
5
5
5
practicarea comerţului cu produse agroalimentare fără autorizaţie avizată de personalul sanitar;
7. sprijină organele de control autorizate;
8. nu admite în piaţă un număr de utilizatori mai mare decât limita locurilor de vânzare existente în sectorul de piaţă destinat desfacerii produselor oferite de aceştia;
9.  asigură evidenţa solicitărilor locurilor de vânzare şi asigură atribuirea acestora producătorilor agricoli şi comercianţilor produselor de uz gospodăresc în ordinea solicitărilor;
10. controlează dacă mijloacele de măsurare proprietatea utilizatorilor pieţei sunt verificate din punct de vedere metrologic şi interzice folosirea celor care nu corespund prevederilor legale în domeniu;
11. răspunde de igiena şi salubritatea din piaţă, solicitând comercianţilor păstrarea curăţeniei şi a igienei;
13. informează conducerea primăriei privind modul de desfacere a produselor agroalimentare, nereguli apărute pe parcurs, abateri de la normele unui comerţ civilizat şi solicită la nevoie sprijinul Poliției Locale Tinca.
18. alte drepturi şiobligaţii cuprinse în alte acte normative în materie.
CAP. IX CONDIŢII DE FUNCŢIONARE A PIEŢELOR
Art.25. S.C. Gospodărire Comunală Tinca S.A. asigură buna funcţionare a pieţei aflate în administrare, cu respectarea următoarelor principii:
a)  În funcţie de specificul pieţei şi a produselor ce se comercializează, se va face sectorizarea pe grupe de produse, în relaţii compatibile de vecinătate, cu asigurarea de utilităţi şi dotări adecvate;
b) Comercializarea laptelui şi a produselor lactate se face numai în spaţii special amenajate acestui scop, cu asigurarea condiţiilor legale de igienă;
c)  În spaţiile proprii se va face vânzarea produselor agroalimentare specifice: carne, preparate din carne, ouă, brânzeturi, conserve şi semiconserve de orice fel, legume-fructe, flori, etc., şi vor fi dotate astfel încât să fie asigurate normele de igienă în vigoare.
Art.26. Activitatea de alimentaţie publică în incinta pieţei se va realiza numai prin unităţile specializate şi clasificate, potrivit legii, autorizate de Primăria comunei Tinca.
Art.27. Asigurarea informaţiilor de piaţă privind oferta, preţurile practicate, etc., se face numai prin personalul împuternicit pentru acest scop.
Art.28.(1) Închirierea de spaţii comerciale devenite disponibile, se realizează prin licitaţie publică, respectându-se prevederile legale, inclusiv şi cele cuprinse în prezentul Regulament.
(2)  Licitaţiile se vor organiza conform caietului de sarcini, aprobat, pe baza regulamentului de închiriere prin licitaţie în şedinţă de Consiliul Local al comunei Tinca.
(3)  Consiliul Local al comunei Tinca, prin hotărâre adoptată în şedinţă, stabileşte taxele şi tarifele pentru utilizarea meselor din piață.
Art.29.  Programul de funcţionare stabilit prin prezentul regulament va fi afişat în piaţă, la loc vizibil.
Art.30. Pentru desfăşurarea unui comerţ civilizat şi pentru menţinerea unor raporturi corecte între utilizatorii pieţei şi consumatori, S.C. Gospodărire Comunală Tinca S.A. are obligaţia:
· să controleze dacă mijloacele de măsurare din proprietatea utilizatorilor pieţei sunt verificate din punct de vedere metrologic şi să interzică folosirea celor care nu corespund prevederilor legale în vigoare.
Art.31. Salubrizarea pieţei se efectuează săptămânal sau ori de câte ori este nevoie, la solicitare.
CAP. X REGULI PRIVIND OCUPAREA MESELOR
Art. 32. (1) Mesele din piaţa aflată în administrarea S.C. Gospodărire Comunală Tinca S.A. pot fi ocupate pe baza unei cereri scrise formulate la administraţia pietelor.
(2)  Cererea scrisă trebuie să cuprindă numele si calitatea persoanei ce doreste să rezerve o masă, domiciliul acesteia, masa şi rândul solicitate, perioada pe care se solicită rezervarea.
(3) La cererea scrisă producătorul/comerciantul trebuie să anexeze o copie xerox după certificatul de producător, vizat în trimestrul corespunzător perioadei în care se solicită rezervarea, copie după B.I. / C.I. (numai pentru persoanele fizice si asociaţiile familiale), copie xerox după certificatul de înmatriculare la Registrul Comertului şi/sau autorizaţie de funcţionare, copie xerox după statut (pentru persoanele juridice).
(4) Persoana căreia i s-a admis cererea de ocupare a mesei/meselor este obligată să aibă asupra sa actele arătate la paragrafele de mai sus, în original, pe toată perioada ocupării mesei/meselor
(5) Administraţia pieţelor atribuie locuri de vânzare producătorilor agricoli și comercianţilor produselor de uz gospodăresc, în ordinea cererilor şi în limita locurilor de vânzare existente în sectorul de piaţă destinat desfacerii acestor produse, în conformitate cu regulamentul pieţei.
(6) Producătorii/comercianţii care formulează cererea scrisă vor achita taxa de rezervare pentru perioada de timp pentru care doresc să ocupe masa solicitată.
(7) Plata taxei de rezervare conferă dreptul de a ocupa masa/mesele rezervată/e pe perioada de timp solicitată de comerciant în sectorul solicitat, cu conditia plăţii taxei zilnice de utilizare aferente perioadei de timp pentru care masa a fost efectiv ocupată.
(8)  Plata taxei de rezervare se face cu anticipaţie, până la sfârşitul lunii pentru luna/lunile sau perioada de timp din luna următoare.
(9)  Rezervarea poate fi făcută si pentru perioade mai mari de o lună, dar nu mai mari de 12 luni, cu condiţia plăţii anticipate a taxei de rezervare corespunzătoare.
(10) După plata taxei de rezervare, care se face la caseria S.C. Gospodărire Comunală Tinca S.A., producătorul/comerciantul va plăti pentru masa astfel rezervată o taxă de utilizare al cărei cuantum este stabilit anual, prin Hotărârea Consiliului Local.
(11) Plata taxei de utilizare se face zilnic la taxatori, pe bază de chitanţă.
Art. 33. Utilizatorii care solicită rezervarea unei mese pot emite pretenţii numai după achitarea şi numai pentru perioada pentru care s-a achitat contravaloarea rezervării mesei. Tarifele de rezervare se încasează la caseria S.C. Gospodărire Comunală Tinca S.A., cu emiterea ulterioară a facturii corespunzătoare.
Art. 34. Utilizatorii care solicită şi îşi fac rezervare pentru mese nu sunt scutiţi de la plata taxei zilnice.
Art. 35. Utilizatorii pieţei care au depus cerere pentru rezervarea unei mese şi nu au achitat la timp Abonamentul, nu li se va mai aproba o altă cerere de rezervare.
Art. 36. Distribuirea utilizatorilor pieţei se va face astfel:
1.  se vor respecta sectoarele pieţei pe destinaţii de produse şi zone de vânzare atribuite producătorilor agricoli şi/sau comercianţilor;
2. au prioritate la ocuparea spaţiilor de vânzare utilizatorii care îşi au sediul în raza unităţii administrativ teritoriale şi care au solicitat rezervări ale acestora;
3. distribuirea utilizatorilor care au solicitat rezervare la mese se va face prin licitaţie publică organizată în luna decembrie, de către administratorul
pieţei, valabilă un an, iar preţul de pornire este conform hotărârii Consiliului Local;
4.  fiecare utilizator are dreptul să ocupe din spaţiul de vânzare între 1
şi 4 mp;
5.  locurile rămase neocupate vor fi alocate utilizatorilor fără rezervare, dar care au achitat taxa zilnică;
6. în cazul în care un spaţiu de vânzare rezervat nu este ocupat de utilizatorul acesteia până la ora 8:00 a zilei în curs, spaţiul de vânzare poate fi dat spre folosintă altui utilizator care achită taxa zilnică.
Art. 37. Producătorii sunt responsabili în faţa consumatorilor şi a organelor de control pentru calitatea produselor oferite la vânzare şi răspund pentru respectarea normelor de igienă, producere, prelucrare şi comercializare a produselor.
Art. 38. Pentru produsele de origine animală destinate comercializării, producătorii au obligaţia de a se înregistra la DSVSA, conform prevederilor Ordinului ANSVSA nr. 111/2008.
Art. 39. Comercializarea produselor din carne, a laptelui şi ale produselor lactate, ale ouălor se va face în locuri special amenajate prevăzute cu vitrine frigorifice/vitrine, asigurându-se normele de igienă.
Art. 40. Vânzarea şi expunerea produselor se face numai pe mesele şi în locurile repartizate de către Administratorul pieţei, fiind interzisă vânzarea produselor pe suprafaţa căilor de circulaţie, pe trotuare, pe paviment, cât şi în afara sectoarelor aprobate sau alte locuri decât cele repartizate în cadrul pieţei.
CAP. XI RĂSPUNDERI ŞI SANCŢIUNI CONTRAVENŢIONALE
Art. 41. Se interzice săvârşirea următoarelor fapte în piaţa publică de către utilizatorii acesteia:
a) comercializarea, expunerea spre vânzare produselor alimentare sau industriale, în alte locuri decât cele destinate în acest scop (în locuri neamenajate, parcări, căi de circulaţie).
b)  comercializarea produselor în pieţe, a căror provenienţă nu poate fi dovedită cu certificatul de producător de către producătorii agricoli;
c)  extinderea suprafeţelor atribuite în folosinţă, după perceperea taxei aferente, fără a se solicita acordul administratorului pieţei;
d) vânzarea substanţelor toxice, inflamabile sau explozive, de orice fel, sau a celor care dăunează mărfurilor aflate la vânzare precum şi a armelor de foc şi a muniţiei;
e) aruncarea resturilor sau a gunoiului propriu în alte locuri sau în alte recipiente decât cele care sunt destinate acestor scopuri - neasigurarea curăţeniei la mese şi pe căile de acces;
f)  folosirea instrumentelor de cântărire neverificate metrologic;
g)  intervenţia în orice mod asupra mijloacelor de cântărire în scopul abaterii de la funcţionarea normală a acestora;
h) degradarea, deteriorarea, murdărirea sau folosirea în alte scopuri a dotărilor pieţei - aducerea de modificări aranjamentului meselor în piață, distrugerea sau deteriorarea bunurilor aparţinând Administraţiei Pieţelor;
i) nerespectarea de către comercianţi a locurilor pentru desfacerea produselor agroalimentare (sectorizarea pentru producători agricoli, persoane juridice, asociaţii familiale);
j)  comercializarea pomilor fructiferi de către persoane fizice şi autorizate fără certificat de atestare a calităţii şi neverificaţi de către organele în drept;
k)  subînchirierea unei terţe persoane a locului supus comercializării, acest fapt atrâgând după sine pierderea dreptului de deţinere a locului, fără drept de despăgubire pentru perioada închiriată;
l) consumul de alcool în incinta pieţei în sectoarele rezervate strict comercializarii produselor sau pe căile de acces, practicarea cerşetoriei, vagabondajului sau a jocurilor de noroc;
m) expunerea spre vânzare a mărfurilor stricate sau deteriorate;
n) expunerea mărfurilor fără etichete la fiecare produs in parte privind pretul si originea produsului.
o)  accesul în pieţe în afara programului de funcţionare şi aprovizionare afişat .
Art. 42. Nerespectarea de către utilizatorii pietelor a prevederilor stabilite de prezentul Regulament atrage după sine răspunderea materială, contravenţională, penală, disciplinară, după caz, precum şi a sancţiunilor stabilite prin hotărâre a Consiliului Local, în funcţie de gravitatea faptei, cu sprijinul organelor abilitate de lege:
a)  rezilierea contractului de închiriere/convenţiei de piaţă pentru bunul folosit;
b)  înterzicerea vânzării produselor aduse spre comercializare si confiscarea lor, pentru acei comercianţi care nu prezintă documentele de însoţire a mărfii şi alte acte din care să rezulte calitatea de comerciant/producător - măsură ce se dispune de organele de poliţie la sesizarea Aministratorului Pieţelor. Produsele confiscate vor fi predate în baza unui proces verbal azilelor de bătrâni de pe raza comunei Tinca.
Art. 43. (1) Comercianţilor - producători agricoli, persoane fizice autorizate, întreprinderi individuale, societăţi comerciale - care în decurs de 3 (trei) luni săvârşesc mai mult de două abateri contravenţionale li se aplică sancţiunea complementară de interdicţie a desfăşurării acţiunii de comerţ în piață.
(2) Fiecare utilizator al pieţei este obligat să păstreze curăţenia în perimetrul mesei, în caz contrar, urmând ca la două atenţionări scrise să piardă dreptul de a mai desfăşura activitate în piaţa respectivă, pe o perioadă de 3 (trei) luni.
Art.44. Constatarea contravenţiilor şi aplicarea sancţiunilor prevăzute în prezentul Regulament se face de către Poliţia Locală Tinca sau alte organe de control abilitate potrivit legii.
CAPITOLUL XII - DISPOZIŢII FINALE ŞI TRANZITORII
Art. 45. (1) Extrase din prezentul Regulament de funcţionare referitoare la obligaţiile şi drepturile utilizatorilor vor fi aduse la cunoştinţă publicului şi utilizatorilor, prin afişare, în incinta pieţei agroalimentare, precum şi prin publicarea prezentului Regulament pe site-ul comunei Tinca, www.comuna-tinca.ro.
(2) Instituţiile şi organele competente conform legislaţiei în vigoare şi lucrătorii cu atribuţii de control din cadrul S.C. Gospodărire Comunală Tinca S.A. vor veghea la respectarea drepturilor şi obligaţiilor utilizatorilor pieţei, aşa cum sunt prevăzute în regulament şi în celelalte acte normative care reglementează activitatea din domeniu.
Art. 46. Prezentul Regulament va putea fi modificat şi/sau completat prin Hotărâre de Consiliul Local.









